## Rješenje Agencije za zaštitu tržišnog natjecanja klasa UP/I-030-02/2001-01/50 od 17. srpnja 2001.

### NN 93/2001 (26.10.2001.), Rješenje Agencije za zaštitu tržišnog natjecanja klasa UP/I-030-02/2001-01/50 od 17. srpnja 2001.

# AGENCIJA ZA ZAŠTITU TRŽIŠNOG NATJECANJA

1583

Na teme­lju članka 24., članka 27. stavka 1. i članka 29. stav­ka 1.
Zakona o zaštiti tržišnog natjeca­nja (»Narodne novine«, br. 48/95, 52/97 i
89/98), po prijavi namjere provedbe koncentracije poduzetnika, koju je podnio
poduzetnik Dresdner Bank Croatia d.d., sa sjedištem u Zagrebu, Andrije Žaje 61,
zastupan po odvjetnicima iz Odvjetničkog društva Bogdanović & Dolički,
ravnate­lj Agencije za zaštitu tržišnog natjeca­nja donosi s­ljedeće

## RJEŠENJE

1. Ocje­njuje se kao dopuštena koncentracija poduzetnika nastala stjeca­njem
većinskog udjela i većinskog prava odlučiva­nja u poduzetniku Dresdner Bank
Croatia d.d. od strane poduzetnika Dresdner Bank AG.

2. Koncentracija poduzetnika
iz točke 1. izreke ovog rješe­nja upisuje se u Upisnik o koncentracijama.

3. Ovo rješe­nje bit će objav­ljeno u »Narodnim novinama«.

4. Podnosite­lj prijave,
poduzetnik Dresdner Bank Croatia d.d., obveznik je plaća­nja upravne pristojbe
u iznosu od 250.000,00 kuna. Upravna pristojba uplaćuje se u korist Državnog
proračuna Republike Hrvatske.

```
Obrazlože­nje
```

I. Poduzetnik Dresdner Bank Croatia d.d., sa sjedištem u Zagrebu,
Andrije Žaje 1, zastupan po Odvjetničkom društvu Bog­danović & Dolički, sa
sjedištem u Zagrebu A, von Humboldta 4b, podnio je 8. lip­nja 2001., Agenciji
za zaštitu tržišnog natjeca­nja (da­lje: Agencija) prijavu namjere provedbe
koncentracije, koja bi nastala stjeca­njem većinskog udjela i većinskog prava
odlučiva­nja u rečenom poduzetniku od strane poduzetnika Dresdner Bank AG, sa
sjedištem u Frankfurtu am Main, Njemačka, Jürgen-Ponto-Platz 1.

Prijava namjere provedbe
koncentracije poduzetnika podnesena je Agenciji radi ocjene i upisa u Upisnik o
koncentracijama, sukladno odredbi članka 22. i članka 23. stavka 1. Zakona o
zaštiti tržišnog natjeca­nja (da­lje: ZZTN).

II. U postupku ocjene prijav­ljene
koncentracije utvrđene su sljedeće či­njenice:

a) Pravni teme­lj
koncentracije je Izjava poduzetnika BNP PARIBAS S.A. o prijenosu dionica na
poduzetnika Dresdner Bank AG, od 29. svib­nja 2001. Izjava o prijenosu dionica
izdana je na teme­lju »političkog« sporazuma dioničara poduzetnika BNP PARIBAS
S.A. i poduzetnika Dresdner Bank AG o diobi udjela na svjetskom tržištu na
kojem zajednički djeluju.

Do trenutka provođe­nja
predmetne koncentracije u k­njizi dionica poduzetnika Dresdner Bank Croatia
d.d., poduzetnik Dresdner Bank AG imao je 50 posto udjela u teme­ljnom kapitalu
rečenog poduzetnika.

Drugi dioničar i imate­lj
preostalih 50 posto udjela je poduzetnik BNP PARIBAS AG.

Dakle, stjeca­njem dionica
poduzetnika Dresdner Bank Croatia d.d., čiji je imate­lj poduzetnik BNP
PARIBAS, poduzetnik Dresdner Bank AG stekao bi 100-postotni udjel u teme­ljnom
kapitalu poduzetnika Dresdner Bank Croatia d.d.

b) Utvrđujući postoja­nje
obveze prijave namjere provedbe koncentracije poduzetnika, sukladno odredbi
članka 22. ZZTN, Agencija primje­njuje kriterij ukupnog godiš­nje­g prometa
sudionika koncentracije. Međutim, zbog specifičnosti djelatnosti bankarstva,
umjesto rečenog kriterija primje­njuje se kriterij ukupne aktive poduzetnika
uma­njen za vrijednost ulaga­nja, te vrijednost materijalne i nematerijalne
imovine u godini koja je prethodila predmetnoj koncentraciji.

|  |  |
| --- | --- |
| Sudionik  koncentracije | Aktiva sudionika koncentracije  uma­njena za vrijednost  ulaga­nja, te vrijednost  materijalne i nematerijalne  imovine u 2000. |
| Dresdner Bank Croatia d.d. | 497.841.000,00 kuna |
| Dresdner Bank AG | 3.652.496.027.752,00 kuna |
| UKUPNO | 3.652.993.868.572,00 kuna |

if !supportEmptyParas endif

Sukladno odredbi članka 22. stavka 1. ZZTN, na prije opisani način nastala
je koncentracija poduzetnika koja podliježe obveznoj prijavi radi ocjene i
upisa u Upisnik o koncentracijama.

c) Uprava Dresdner Bank
Croatia d.d. predmetnu koncentraciju obrazlaže sljedećim pravnim i gospodarskim
razlozima:

– u konkretnom slučaju koncentracija
poduzetnika ne nastaje preuzima­njem banke s ci­ljem osvaja­nja tržišta i
promjene, odnosno poveća­nja tržišnog udjela na mjerodavnom bankarskom tržištu
Republike Hrvatske,

– prijenos dionica s
poduzetnika BNP PARIBAS S.A. na Dresdner Bank AG pos­ljedica je internog
sporazuma dioničara o preraspodjeli udjela u zajedničkim joint-venture bankama
koje su dioničari osnivali širom svijeta,

– riječ je o prijate­ljskom dogovoru dioničara o razdvaja­nju
zajedničkih banaka širom svijeta, te predmetna koncentracija nema posebnu
gospodarsku pozadinu, odnosno predmetna transakcija nije vođena gospodarskim
razlozima stjeca­nja, odnosno poveća­nja udjela na mjerodavnom tržištu.

d) Mjerodavno tržište
utvrđeno je kao tržište univerzalnog bankarstva na području Republike Hrvatske.

e) Tržišni udjeli sudionika koncentracije na
mjerodavnom tržištu univerzalnog bankarstva na području Republike Hrvatske, s
obzirom na ukupnu aktivu, ukupan broj izdanih kredita i ukupno prim­ljenih
depozita iznosi:

*Tabela 1.*

|  |  |  |  |
| --- | --- | --- | --- |
| Godina | Udio Dresdner Bank  Croatia d.d. prema  izdanim kreditima | Udio Dresdner Bank  Croatia d.d. prema  prim­ljenim depozitima | Udio Dresdner Bank  Croatia d.d. prema  ukupnoj aktivi |
| 1999. | 0,51% | 0,26% | 0,37% |
| 2000. | 0,45% | 0,43% | 0,45% |

Izvor:
HNB, obradila Agencija

if !supportEmptyParas endif

II. Razmatrajući navedene či­njenice vezane uz ocje­njiva­nje predmetne
koncentracije, Savjet za zaštitu tržišnog natjeca­nja, sukladno odredbi članka
30. stavka 2. točke 3. ZZTN, na nastav­ku 47. sjednice, održane 17. srp­nja
2001., ocijenio je:

a) S obzirom na ukupan godiš­nji
promet sudionika koncentracije u 2000., izračunat na teme­lju ukupne aktive uma­njene
za vrijednost ulaga­nja, te materijalne i nematerijalne imovine uk­ljučenih
poduzetnika, koji iznosi 3.652.993.868.572,00 kuna, stjeca­njem većinskog
udjela i većinskog prava odlučiva­nja u poduzetniku Dresdner Bank Croatia d.d.
od strane poduzetnika Dresdner Bank AG nastala je koncentracija poduzetnika
koja pod­liježe obveznoj prijavi radi ocjene i upisa u Upisnik o koncentracijama,
u skladu s odredbom članka 22. ZZTN.

b) U konkretnom slučaju riječ
je o dopuštenoj koncentraciji.

Pri donoše­nju takve ocjene
Savjet je naročito uzeo u obzir sljedeće razloge:

aa) Prema podacima Hrvatske
narodne banke udjel poduzetnika Dresdner Bank Croatia d.d. na bankarskom
tržištu Republike Hrvatske, računajući prema postotku ukupne aktive, iznosi 0,4
posto. Naime, tržišni udjel sudionika koncentracije promatran je kroz tržišni
udjel Dresdner Bank Croatia d.d., budući da poduzetnik Dresdner Bank AG nema
udjela u teme­ljnom kapitalu drugih banaka koje posluju na području Republike
Hrvatske.

bb) Prema analizama Agencije,
tržišni udjel poduzetnika Dresdner Bank Croatia d.d. tijekom 2000., dakle
godine koja je prethodila predmetnoj koncentraciji poduzetnika, prema ukupno
izdanim kreditima iznosio je 0,45 posto; prema ukupno prim­ljenim depozitima
iznosio je 0,43 posto, dok je prema ukupnoj aktivi udio iznosio 0,45 posto na
tržištu univerzalnog bankarstva na području Republike Hrvatske u odnosu na ukupne
vrijednosti rečenih stavki cjelokupnog bankarskog sektora Republike Hrvat­ske.

c) Provođe­njem ove
koncentracije ne dolazi do stvara­nja ili jača­nja vladajuće­g položaja
sudionika koncentracije na mjerodavnom tržištu, budući da iz navedenih udjela
očigledno proizlazi da isti nisu takvi da bi se značajno ili trajno ograničilo
ili ukinulo slobodno tržišno natjeca­nje na mjerodavnom tržištu.

S obzirom na iznijeto,
odlučeno je da se prijav­ljena koncentracija ocijeni dopuštenom i upiše u
Upisnik o koncentracijama, kao što je navedeno u točkama 1. i 2. izreke ovog
rješe­nja.

IV. Na teme­lju članka 37.a
ZZTN, rješe­nja Agencije donesena primjenom odredbe članka 36. ZZTN objav­ljuju
se u »Narodnim novinama«, pa je stoga odlučeno kao u točki 4. izreke ovog rješe­nja.

V. U smislu odredbe članka 2.
stavka 1. Zakona o upravnim pristojbama (»Narodne novine«, broj 8/97),
poduzetnik Dresdner Bank Croatia d.d. obveznik je plaća­nja upravne pristojbe u
iznosu od 250.000,00 kuna. Naime, sukladno odredbi članka 14. tarifni broj 106.
točka 1. Zakona o izmjenama i dopunama Zakona o upravnim pristojbama (»Narodne
novine«, br. 131/97), izvršena je uplata upravne pristojbe u iznosu od 5.000,00
kuna, a za rješe­nje o upisu u Upisnik o koncentracijama, sukladno članku 1.
točki 1. Uredbe o izmjenama tarife Zakona o upravnim pristojbama (»Narodne
novine«, br. 116/00), plaća se upravna pristojba u iznosu od 250.000,00 kuna.

Iznos upravne pristojbe dužni
ste platiti u roku od petnaest (15) dana od dostave ovog rješe­nja u korist
Državnog proračuna Republike Hrvatske, na račun broj: 30102-630-16, poziv na
broj: 24/5002-MB (navesti matični broj društva).

Dokaz o izvršenoj uplati
dostavite Agenciji bez odgode, a najkasnije u roku od osam (8) dana od
izvršenog plaća­nja, pozivom na klasu: UP/I-030-02/2001-01/50l. U protivnom,
Agencija će pokrenuti postupak prisilne naplate upravne pristojbe od
pristojbenog obveznika, poduzetnika Dresdner Bank Croatia d.d.

UPUTA O PRAVNOM LIJEKU

Ovo rješe­nje konačno je u upravnom postupku. Protiv ovog rješe­nja
žalba nije dopuštena ali nezadovo­ljna stranka može pokrenuti upravni spor pred
Upravnim sudom Republike Hrvatske u roku od trideset (30) dana od dana dostave
ovog rješe­nja.

Klasa: UP/I-030-02/2001-01/50
Urbroj: 580-02-01-10-4
Zagreb, 17. srp­nja 2001.

Ravnate­lj
**mr. sc. Hrvoje Momčinović**, v. r.

Rješenje, NN 93/2001-1583